Diari Oficial de la Generalitat Valenciana


Sumari del DOGV 3419, del 25-01-1999 (1999/550)

DECRET 2/1999, d'11 de gener, del Govern Valencià, pel qual s'adscriu el centre Florida Universitària a la Universitat Politècnica de València i s'hi autoritzen ensenyances.
-----------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/01/11/190/dof/vci/html**

### Dades del document

Número de DOGV
:   3419

Data del DOGV
:   25-01-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/550


Data del document
:   11-01-1999

Organisme emissor
:   Conselleria de Cultura, Educació i Ciència

Tipus de document
:   Decret

Descriptors 

:   * universitat
    * legislació
    * ensenyament privat

DECRET 2/1999, d'11 de gener, del Govern Valencià, pel qual s'adscriu el centre Florida Universitària a la Universitat Politècnica de València i s'hi autoritzen ensenyances. [1999/L550]
  
La Universitat Politècnica de València ha sol·licitat l'adscripció del centre Florida Universitària, de Catarroja, la titularitat del qual correspon a l'entitat Florida Centre de Formació, Societat Cooperativa Valenciana, per a impartir les ensenyances conduents a l'obtenció del títol oficial d'Enginyer Tècnic Industrial, especialitat Mecànica.
  
El Consell Social de la Universitat Politècnica de València, amb data 15 de maig de 1998, va acordar, per unanimitat, aprovar l'adscripció de l'Escola d'Enginyeria Tècnica Industrial, la qual pertany al Centre Florida Universitària, constant en l'expedient el conveni d'adscripció subscrit entre ambdós entitats.
  
El Consell Interuniversitari de la Comunitat Valenciana va tindre coneixement de la sol·licitud de la Universitat Politècnica de València, en la seua sessió de data 28 de juliol de 1998, i el Consell d'Universitats, en sessió de 4 de novembre de 1998, va acordar informar de forma favorable l'expedient.
  
Per tot això, de conformitat amb allò que s'ha previst en la Llei Orgànica 11/1983, de 25 d'agost, de Reforma Universitària, i el Reial Decret 557/1991, de 12 d'abril, sobre creació i reconeixement d'universitats i centres universitaris, a proposta del conseller de Cultura, Educació i Ciència i després de la deliberació prèvia del Govern Valencià, en la reunió del dia 11 de gener de 1999,
  
DECRETE
  
Article 1
  
Adscriure a la Universitat Politècnica de València el centre privat d'ensenyança superior centre Florida Universitària, als efectes d'impartir les ensenyances conduents a l'obtenció del títol oficial d'enginyer tècnic industrial, especialitat Mecànica.
  
Article 2
  
El centre es regirà per les normes a què es referix l'article 6 de la Llei Orgànica 11/1983, de 25 d'agost, de Reforma Universitària, pel conveni d'adscripció amb la Universitat Politècnica de València i per les seues pròpies normes d'organització i funcionament, que s'atindran a allò que s'ha assenyalat en la lletra a) de l'article 11 del Reial Decret 557/1991, de 12 d'abril.
  
Article 3
  
La posada en funcionament de l'ensenyança a què es referix el present decret serà autoritzada pel conseller de Cultura, Educació i Ciència, una vegada homologat pel Govern el títol oficial a expedir pel centre, d'acord amb allò que s'ha establit en el Reial Decret 1.496/1987, de 6 de novembre, sobre l'obtenció, l'expedició i l'homologació de títols universitaris.
  
DISPOSICIONS FINALS
  
Primera
  
Es faculta el conseller de Cultura, Educació i Ciència per a dictar les disposicions necessàries per a l'aplicació i execució de allò que s'ha disposat en est decret.
  
Segona
  
Est decret entrarà en vigor l'endemà al de la seua publicació en el Diari Oficial de la Generalitat Valenciana.
  
València, 11 de gener de 1999.
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,


Còpia Permalink ELI